Indrek Liit

pisi|Indrek Liit Esikülas tangot mängimas
Indrek Liit (sündinud 6. augustil 1983 Hiiumaal) on eesti helilooja ja akordionist."Indrek Liit", Estonian Music Information Centre, 2014 (vaadatud 06.08.2020)"Indrek Liidi klaverikontserdid" Hiiu Leht, 21. märts 2014 (vaadatud 06.08.2020)

Haridus
1999. aastal lõpetas Liit Palade Põhikooli ja Rudolf Tobiase nimelise Kärdla Muusikakooli akordioni erialal. 2004. aastal lõpetas ta samal erialal Georg Otsa nimelise Tallinna Muusikakooli, kus õppis ka kompositsiooni. Samal aastal jätkas ta õpinguid Eesti Muusika- ja Teatriakadeemias kompositsiooni erialal Helena Tulve käe all.

Loometegevus
Indrek Liidu ansambliteost "Studium" esitati Eesti Muusikapäevade raames 2005. aastal. Tallinna Euroopa kultuuripealinna programmi raames andis Liit koos saateansambliga tangokontserdi Salme Kultuurikeskuses. 2012. aastal esines ta festivalil Hiiu Folk. Liit on esinenud ka ansamblis Kuuüdi"Folgialbum: Suur N" Klassikaraadio, 13.11.2010 (vaadatud 06.08.2020)

2011. aastal valmis Indrek Liidu laulutsükkel Ave Alavainu tekstidele "Tuule, vee ja kivi laulud" (9 laulu, 40 min), 2012. aastal laulutsükkel Paul-Eerik Rummo tekstidele (5 laulu, 24 min), 2014. aastal sümfoonia nr. 1 "Sebralill" (45 min), 2015. aastal "Saarnak. Udu" taas Ave Alavainu tekstile. Ta on kirjutanud ka piazzollalikke tangosid, klaverirondosid ja väikevorme, sh ansambliteoseid ja laule Marie Underi jt tekstidele."Indrek Liit", Estonian Music Information Centre, 2014 (vaadatud 06.08.2020) Tema kirjutatud on muusika 2009. aasta tudengifilmile "Kollane Partmees""Indrek Liit" Eesti Filmi Andmebaas (vaadatud 06.08.2020).

2015. aastal ilmunud CD "Pihlamarjasõda" arvustuses kirjutas Gerhard Lock: "Küsimusele, kas Indrek Liitu võiks pidada Hiiumaa Raimond Valgreks, vastab "Pihlamarjasõda" mitme valsi ja meeldejääva lauluga. Ka akordioni­saund, julge meloodia ja -harmoonia­käsitlus ning oskuslik instrumentatsioon on tähelepanu väärt paralleelid."Gerhard Lock "Tule too tuld, kui julged" Sirp, 05.02.2016 (vaadatud 06.08.2020)

Liit on salvestanud ka klassikalisi ja omaloomingulisi tangosid järgmise plaadi tarbeks, öeldes kommentaariks: "Mulle väga meeldib tango ning akordion on väga tangolik pill""Indrek Liit tahab välja anda taustamuusika CD" Meie Maa, 18. november 2016 ja teisal: "Eestlastena oleme siin külmal põhjamaal natuke külmad, seega natuke eksootikat, särtsu ja pipart ei tee meile halba."Sigrid Leigri "Liidi autori­kontsert "Elu ilu"" Hiiu Leht, 6. august 2019 (vaadatud 06.08.2020)

Diskograafia ja publikatsioonid
Indrek Liidu muusika on ilmunud CD-del "Suur N" (Indrek Liit & Kuuüdi, 2010; N plaadi pealkirjas on niente ehk vaikus)Indrek Liidu koduleht (vaadatud 06.08.2020), "Pihlamarjasõda" (2015; tekstid: Ave Alavainu (7), Madis Ristmägi (3); Indrek Liit – akordion, Tuuliki Laane – viiul, Erki-Andres Nuut – rohupill ja meloodika, Janno Pokk – nyckelharpa ja käsitrumm, Marju Metssalu – vokaal, Madis Ristmägi – vokaal ja kitarr), "Heatahtlikkus. Klaverirondod, Op. 1" (2017; Reet Ristmägi – klaver) 
"Indrek Liit", Estonian Music Information Centre (vaadatud 06.08.2020) ja "Sümfoonia nr. 1, Op. nr. 2 "Sebralill"" (2018; esitab arvuti)Harda Roosna "Liidil valmis sümfoonia "Sebralill"" Hiiu Leht, 13. november 2018 (vaadatud 06.08.2020).

2011. aastal ilmus talt laulik Madis Ristmägi tekstile "Tuule, vee ja kivi laulud" (Tallinn: Talmar & Põhi, 2011, ISBN/ISSN: 9790801705150).

Viited

Välislingid
 Indrek Liidu koduleht
 Gerhard Lock "Tule too tuld, kui julged" Sirp, 05.02.2016 (arvustus CD-le "Pihlamarjasõda")
 Klaverirondo "Heatahtlikkus" Indrek Liidu lehel Facebookis, 9. jaanuar 2018

Kategooria:Eesti heliloojad
Kategooria:Eesti pianistid
Kategooria:Eesti akordionistid
Kategooria:Sündinud 1983